Roopun har vært politisk engasjert siden 1983. Han ble valgt inn i nasjonalforsamlingen i 2000, og fra 2004 var han regionalminister. Mellom 2010 og 2014 representerte han Mauritius i Det panafrikanske parlamentet hvor han var nestleder i komiteen for transport, industri, kommunikasjoner, energi, vitenskap og teknologi. Fra 2014 til 2017 var han minister for sosial integrasjon, og deretter (fra januar 2017 til november 2019) kulturminister.